**ניקול בלה רובנוביץ'** (נולדה ב-9 במאי 1998) היא מרימת משקולות ישראלית, זוכת מדליית ארד באליפות אירופה בהנפה (בתומי 2019, ירוואן 2023) אלופת אירופה לנוער בהנפה (זמושץ' 2018) אלופת ישראל שש פעמים ברציפות (2016–2021) ושיאנית ישראל (במשקלים 71 ק"ג, 76 ק"ג ו-81 ק"ג), מחזיקה ב-18 שיאים ישראליים.

רובנוביץ' הייתה לספורטאית הישראלית הראשונה שזכתה במדליה באליפות אירופה (2021) בהרמת משקולות.

ביוגרפיה
--------

רובנוביץ' נולדה בבאר שבע וגדלה בנוף הגליל (נצרת עילית דאז) דאז היא החלה להתאמן בגיל 15 וחצי. היא מתאמנת לבדה ומייצגת את מועדון מכבי ראשון לציון.

שירתה בבה"ד 8 כספורטאית מצטיינת, בתפקיד העברת השתלמויות בהרמות כוח. סיימה קורס מאמני חד"כ במכון וינגייט.

קריירה
------

### 2015

באליפות אירופה לקדטיות עד גיל 20 שנערכה בלנדסקרונה שבשוודיה באוגוסט 2015 סיימה רובנוביץ' במקום שישי כללי 170 ק"ג (רביעי בהנפה - 80 ק"ג ושביעי בדחיקה - 90 ק"ג).

### 2017

באליפות אירופה (אנ') שנערכה בספליט שבקרואטיה באפריל 2017 סיימה רובנוביץ' במקום תשיעי כללי בתוצאה של 199 ק"ג (הנפה - 92 ק"ג, דחיקה - 107 ק"ג).

באליפות אירופה לנוער (אנ') שנערכה בדורס, אלבניה באוקטובר 2017 זכתה רובנוביץ' במדליית ארד, לאחר שמהתחרה מאוקריאנה שסיימה שלישית נפסלה בשל אימרוץ.[דרוש מקור]

### 2018

באליפות אירופה (אנ') שנערכה בבוקרשט שברומניה במרץ 2018 סיימה רובנוביץ' במקום שישי כללי בתוצאה של 204 ק"ג (הנפה - 96 ק"ג, דחיקה - 108 ק"ג).

באליפות אירופה לנוער (אנ') שנערכה בזמושץ', פולין באוקטובר 2018 זכתה רובנוביץ' ב-3 מדליות, זהב ו-2 ארד בתחרות למשקל עד 75 ק"ג. במדליית הזהב זכתה בהנפה בתוצאה של 97 ק"ג, במדליית ארד ראשונה בדחיקה בתוצאה של 112 ק"ג ובמדליית ארד שנייה בתחרות הכללית בתוצאה 209 ק"ג, אחרי דילרה נרין מטורקיה (212 ק"ג) וטטיאנה טידיאקובה מרוסיה (210 ק"ג).

### 2019

#### מדליית ארד באליפות אירופה

באליפות אירופה (אנ') שנערכה בבתומי, גאורגיה ב-10 באפריל 2019 זכתה רובנוביץ' במדליית ארד בהנפה במשקל עד 71 ק"ג לאחר שהניפה 96 ק"ג. בדחיקה היא קבעה תוצאה של 103 ק"ג ובכך סיימה במקום תשיעי כללי בתוצאה של 199 ק"ג. רובנוביץ' הייתה לספורטאית הישראלית הראשונה שזכתה במדליה באליפות אירופה בהרמת משקולות.

באליפות הועלם שנערכה בפאטאיה, תאילנד סיימה רובנוביץ' בטורניר עד 71 ק"ג, במקום שישי בהנפה (96 ק"ג), במקום 13 בדחיקה (108 ק"ג) ובמקום עשירי בקרב רב (204 ק"ג).

באליפות אירופה לנוער (אנ') שנערכה בבוקרשט, רומניה ב-18 באוקטובר 2019 זכתה רובנוביץ' במדליית כסף בהנפה בתוצאה של 98 ק"ג. היא סיימה במקום רביעי בדחיקה (111 ק"ג) ובמקום רביעי בקרב רב (209 ק"ג).

### 2020

בתחרות גביע העולם שנערכה ברומא, איטליה ב-27 בינואר 2020 זכתה רובנוביץ' במדליית ארד בטורניר עד 71 ק"ג בהנפה (95 ק"ג), מקום חמישי בדחיקה (110 ק"ג) ומקום רביעי בקרב רב (205 ק"ג).

### 2021

**שלוש מדליות זהב באליפות אירוםה עד גיל 23**

באליפות אירופה עד גיל 23 שנערכה ברובאניאמי, פינלנד ב-29 בנובמבר 2021 זכתה רובנוביץ' בשלוש מדליות זהב בקטגוריית משקל 76 ק"ג ובפעם הראשונה בהיסטורית המשקולות הושמע המנון מדינת ישראל.

מקום ראשון בהנפה (95 ק"ג), מקום ראשון בדחיקה (115 ק"ג) ומקום ראשון בקרב רב (210 ק"ג).

### 2022

אליפות אירופה לבוגרות שנערכה בדורס, אלבניה ב-2 ביוני 2022 רובנוביץ' סיימה במקום החמישי בקטגוריית משקל 76 ק"ג עם תוצאות -

הנפה 98 ק"ג, דחיקה 116 ק"ג וטוטאל 214 ק"ג שדירג אותה סופית במקום החמישי.

### 2024

באליפות אירופה לבוגרות שנערכה בסופיה, בולגריה ב-17 בפברואר 2024 זכתה רובנוביץ' בשתי מדליות כסף ובמדליית ארד בקטגוריית משקל 76 ק"ג - מקום שלישי בהנפה (99 ק"ג), מקום שני בדחיקה (117 ק"ג) ומקום שני בקרב־רב (217 ק"ג).

חיים אישיים
-----------

רובנוביץ' מתגוררת ביקנעם עילית. נשואה למאמנה, סטניסלב מזניצין.

שיאים אישיים
------------

* דחיקה: 120ק"ג (2021) **שיא ישראל**
* הנפה: 101 ק"ג (2020), **שיא ישראל**
* קרב רב: 216 ק"ג (2020) **שיא ישראל**

קישורים חיצוניים
----------------

ויקישיתוף מדיה וקבצים בנושא **ניקול רובנוביץ'** בוויקישיתוף
* ניקול רובנוביץ', ברשת החברתית פייסבוק
* ניקול רובנוביץ', ברשת החברתית אינסטגרם
* ניקול רובנוביץ', ברשת החברתית טיקטוק
* ניקול רובנוביץ', באתר הפדרציה הבין-לאומית להרמת משקולות
* כרטיס מרימת משקולות - ניקול רובנוביץ', IWF - International Weightlifting Federation (באנגלית)
* אורן קורנפלד‏, הרמת משקולות: ניקול רובנוביץ' סיימה שישית באליפות אירופה, באתר וואלה!‏, 7 באוגוסט 2015
* מגזין, ‏הצבא החזק בעולם: כך שיאנית ישראל מתאמנת בצה"ל, באתר ‏מאקו‏, 27 באפריל 2017
* אורן אהרוני, ניקול רובנוביץ': "הייתי בשוק כשסיפרו לי שזכיתי במדליה", באתר ynet, 11 באפריל 2019
* אתר למנויים בלבד סמדר שיר ונדב צנציפר, ביד חזקה, באתר "ידיעות אחרונות", 23 באפריל 2019

הערות שוליים
------------

1. ↑  טבלת שיאי ישראל בוגרות, באתר איגוד הרמת המשקולות בישראל
2. ↑  אורן קורנפלד‏, הרמת משקולות: ניקול רובנוביץ' סיימה שישית באליפות אירופה, באתר וואלה!‏, 7 באוגוסט 2015
3. ↑  אורן אהרוני, משקולות: שלושה שיאי ישראל לרובונוביץ, באתר ynet, 8 באפריל 2017
4. ↑  European Junior Championships, IWF - International Weightlifting Federation (באנגלית)
5. ↑  European Weightlifting, 2018 Junior Championship, ZAMOSC, POL - 20-27 October 2018, תוצאות רשמיות (באנגלית)
6. ↑  European Weightlifting, 2019 SENIOR CHAMPIONSHIPS, Batumi, GEO 06-13 April 2019, תוצאות רשמיות (באנגלית)
7. ↑  אורן אהרוני, הרמת משקולות: ארד לניקול רובנוביץ' באליפות אירופה, באתר ynet, 10 באפריל 2019
8. ↑  JUNIOR and UNDER 23 EUROPEAN WEIGHTLIFTING CHAMPIONSHIPS BUCHAREST - ROMANIA 18-27 October 2019, תוצאות רשמיות (באנגלית)